
I.  NUMEROTIETOJA. 


Kiväärin  suurin  pituus  liekinsammuttimineen .  102  sm 

Piipun  pituus  .  51" 

Aseen  paino  (noin)  .  9  kg 


Kierteet: 

Suunta  vasemmalle 
Nousu  1  :  10 
Lukumäärä  5 

Patruunat:  kaikki  laadut  engl.  mallia  VII  S.A.A. 
Syöttö:  rumpulippaasta. 

Patruunien  lukumäärä  lippaassa:  60. 
Tulinopeus:  950  lauk./min. 


II.  YLEISTÄ. 

Malli  I  N:o  1  on  tarkoitettu  käsin  liikutettavaksi.  N:o  3  on 
erikoista  kk-tornia  tai  vastaavaa  laitetta  varten,  jonka  vuoksi 
se  on  varustettu  Bovvden-kaapelilla  toimivalla  liipaisimella. 
N:o  3:ssa  ei  ole  kädensijaa,  vaan  sen  paikalla  on  leukatyyny. 

Asetta  voidaan  käyttää  myös  maassa  varustamalla  se  mal¬ 
lien  N:o  2  tai  N:o  4  varusteilla.  Lentokoneessa  voidaan  ase 
varustaa  lämmityslaitteella. 

Laukaisukoneisto  voi  olla  mekaaninen,  hydraulinen,  säh¬ 
köinen  tai  paineilmalla  toimiva. 


III.  ASEEN  RAKENNESELOSTUS. 


Aseessa  voidaan  erottaa: 

—  kiinteät  osat, 

—  liikkuvat  osat, 

—  lisäosat. 


A.  Kiinteät  osat. 

Kiinteät  osat  ovat: 

—  piippu,  johon  liittyvät  kaasutiehyt,  liekinsammutin,  täh¬ 
täimien  kiinnittimet  ja  patruunarummun  etumainen  pidin; 

—  laatikko,  johon  liittyvät  patruunarummun  takimmainen 
pidin,  ulosheitin,  kaasusylinteri  ja  piipun  kiinnitysvyö; 

— -  peräkappale,  johon  liittyvät  puskuri,  liipaisinkoneisto  ja 
kädensija  sekä  varmistin. 

1.  Piippu.  (Kuvat  1  ja  2.) 

Piipun  (1)  peräosa  on  kiinnitetty  laatikkoon  (3)  vyöllä 
(17).  Sen  yläpinnassa  on  korokkeet,  jotka  sopivat  vastaaviin 
leikkauksiin  kiinnitysvyössä.  Peräosassa  on  myös  leikkaus  hyl- 
synvedintä  (83)  varten.  Noin  15  sm  piipun  suusta  on  piip¬ 
puun  porattu  kaasureikä.  Piipun  etupäässä  on  kierteet  liekin- 
sammutinta  (12)  varten.  Liekinsammuttimen  takana  on  jyvän 
kiinnitin  (11). 


Kaasutiehyt.  (Kuva  3.) 

Kaasutiehyt  (13)  on  kiinteästi  kiinnitetty  piippuun.  Siinä 
on  piipun  kaasureikää  vastaava  reikä.  Reiän  alla  on  pysty¬ 
suora  poraus  kaasutiehyen  tulppaa  (14)  varten.  Tulpassa  on 
aukko,  jonka  kautta  kaasu  pääsee  kaasusylinteriin.  Tulpan 
alapää  on  6-kulmainen.  Kun  tulppa  on  kierretty  paikoilleen, 
varmistetaan  se  sokalla. 

Liekinsammutin.  (Kuva  3.) 

Liekinsammutin  (12)  on  kartiomainen  ja  kiinnitetty  kier¬ 
teillä  piipun  suuhun.  Sen  takaosa  on  muodostettu  avainta  var¬ 
ten  ja  varustettu  reiällä  sokkaa  varten. 

Jyvän  kiinnitin.  (Kuva  3.) 

Jyvän  kiinnitin  (11)  on  kiinnitetty  renkaalla  piippuun  lie- 
kinsammuttimen  taakse.  Se  on  pystysuora  holkki,  johon  jyvä 
kiinnitetään  sokalla. 

Rengastähtäimen  kiinnitin.  (Kuva  3.) 

Tämä  (10)  on  niitattu  patruunarummun  etumaiseen  piti¬ 
men  (9)  alustaan,  joka  on  kiinteästi  kiinnitetty  piipun  taka¬ 
osaan.  Kiinnitin  on  pystysuora  holkki,  johon  tähtäin  kiinnite¬ 
tään  sokalla.  Jos  heijastintähtäintä  käytetään,  kiinnitetään  se 
laatikon  takaosassa  olevaan  leikkaukseen. 

Pat  munani  mmun  etumainen  pidin.  (Kuva  3.) 

Tämä  pidin  (9)  on  varustettu  jousella  ja  kiinnitetty  sokalla 
jalustaansa. 


2.  Laatikko.  (Kuvat  1  ja  4.) 

Laatikko  (3)  on  suorakulmainen.  Sen  etuosaan  kiinnittyy 
piippu.  Edessä  ylhäällä  on  leikkaus  ja  samalla  kohdalla  si¬ 
vuilla  pystysuorat  uurteet  piipun  kiinnitysvyötä  (17)  varten. 
Laatikossa  on  edessä  reikä  vyön  kiinnityspulttia  ja  toinen  pis- 
toolinkahvan  (56)  kehyksen  (8)  etumaista  kiinnityspulttia 
varten. 

Laatikon  keskellä  kulkee  pitkittäinen  leikkaus,  jossa  lukko 
liikkuu.  Oikealla  sivulla  on  leikkaus  hylsynvedintä  (83)  var¬ 
ten  ja  ulosheittoaukko.  Tämän  aukon  yläpuolella  on  hylsypus- 

sin  kiinnitin  (16).  Laatikon  kannessa  on  syöttöaukko.  Tämän 
takana  on  koroke,  johon  patruunarummun  takimmainen  pidin 
(68)  kiinnittyy.  Vasemmalla  sivulla  on  laatikkomainen  kotelo 
ja  siinä  leikkaus  ulosheitintä  (65)  varten. 

Lukkoleikkauksen  alla  on  pitkittäinen  pyöreä  poraus,  jossa 
käasumännän  (70)  takaosa  liikkuu.  Tämän  porauksen  etu¬ 
osaan  kiinnittyy  kaasusylinteri  (6).  Laatikon  etuosaan  on  poi¬ 
kittain  kiinteästi  kiinnitetty  kaksi  pysäytintappia  (23),  ylempi 
ja  alempi,  jotka  pysäyttävät  männän  eteenpäinliikkeen. 

Mäntäporauksen  kummallakin  puolella  on  ohjausuurteet, 
joissa  männän  ohjauskorokkeet  liikkuvat.  Vasemmanpuoli¬ 
sessa  uurteessa  on  leikkaus  käsinuppia  (60)  varten.  Tämän 
leikkauksen  kummallakin  puolella  on  uurteet  käsinupin  Luku¬ 
kappaletta  (61)  varten.  Mäntäporauksen  yläpuolella  on  leik¬ 
kaus,  jossa  männän  koroke  (71)  liikkuu. 

Laatikon  takaosaan  on  kiinnitetty  peräkappale  (5)  ylem¬ 
mällä  ja  alemmalla  poikittaisella  kiinnitystapilla. 

Pohjalevy  on  niitattu  laatikkoon.  Siinä  on  kaksi  korvaketta 
hylsypussin  kiinnitystä  varten. 

Kaasusylinteri.  (Kuvat  1  ja  9.) 

Kaasusylinteri  (6)  on  etupäästään  kiinnitetty  kaasutie- 
hyeen  ja  takapäästään  laatikkoon.  Sylinteriin  on  porattu 
reikiä,  joista  kaasu  pääsee  pois  männän  palatessa  eteenpäin. 

Piipun  kiinnity svyö.  (Kuvat  1  ja  4.) 

Vyö  (17)  on  U-muotoinen.  Sen  sisäpuolella  on  leikkauk¬ 
set  piipun  korokkeita  varten.  Vyössä  on  kaksi  leikää  kiinni— 
tyspulttia  varten. 

Patruunarummun  takimmainen  pidin.  (Kuvat  4  ja  8.) 

Takimmaisen  pitimen  (68)  etuosassa  on  kaksi  koroketta, 
jotka  tarttuvat  kiinni  patruunarummun  takimmaiseen  kiinni- 

tysnokkaan  (102).  Pitimen  yläosaan  on  akseloitu  patruuna- 
rummun  takimmaisen  pitimen  vipu  (67)  rummun  kiinnittä¬ 
mistä  ja  irrottamista  varten. 

Kytkinkappale.  (Kuvat  1,  4  ja  12.) 

Kytkinkappale  (20),  joka  pitää  lukon  etuasennossa  lau- 
kaisuhetkellä,  on  kiinnitetty  tapilla  laatikon  yläosaan.  Kytkin- 
kappaletta  ei  saa  irroittaa  muuta  kuin  korjauksia  varten. 

Ulosheitin.  (Kuva  8.) 

Ulosheitin  (65)  on  lyhyt  vipu,  jonka  kummassakin  päässä 
on  ohjauskoroke.  Sen  takaosassa  on  akselitapit,  joiden  ympäri 
se  kääntyy.  Lukossa  oleva  nokka  iskee  ulosheittimen  takim¬ 
maiseen  korokkeeseen  lukon  peräytyessä,  jolloin  ulosheittimen 
etumainen  koroke  lyö  hylsyn  irti  lukosta.  Ulosheittimen  ko¬ 
telossa  on  ohut  teräskansi,  joka  pitää  ulosvetimen  paikallaan. 

Käsinuppi.  (Kuvat  1  ja  8.) 

Käsinuppi  (60),  jolla  mäntä  ja  lukko  käsin  vedetään 
taakse,  on  laatikon  vasemmalla  puolella.  Kun  ase  on  viritetty, 
palaa  käsinuppi  etuasentoon,  missä  käsinupin  säppi  (58)  sen 
pitää.  Käsinuppi  on  kiinnitetty  Lukukappaleeseen  (61). 

Käsinupin  liukukappale.  (Kuva  8.) 

Liukukappale  (61)  liikkuu  ohjausuurteissaan  laatikossa. 
Siinä  on  koroke,  johon  käsinuppi  kiinnitetään,  ja  leikkaus  käsi- 
nupin  kynttä  (62)  varten. 

Käsinupin  säppi.  (Kuva  8.) 

Käsinupin  säppi  (58)  on  kiinnitetty  Lukukappaleeseen  sa¬ 
malla  tapilla  kuin  käsinuppi.  Säppi  on  varustettu  jousella. 

Käsinä  piri  kynsi.  (Kuva  8.) 

Kynsi  (62)  on  kiinnitetty  liukukappaleen  takaosaan.  Kun 
käsinuppi  vedetään  taaksepäin,  tarttuu  kynsi  mäntään  vetäen 
sen  taakse. 

3.  Peräkappale.  (Kuvat  1,  4,  5  ja  12.) 

Peräkappaleessa  (5)  sijaitsevat  puskuri  ja  liipaisin- 
koneisto. 


Puskuri.  (Kuvat  5  ja  12.) 

Puskuri  (osat  39 — 42),  jota  vastaan  mäntä  iskee,  sijaitsee 
pitkittäisessä  porauksessa  peräkappaleessa.  Puskurin  muodos¬ 
tavat  puskurijousi  (40),  puskurin  pää  (42),  puskurin  tulppa 
(39)  ja  aluslevy  (41).  Tulppa  on  kierteillä  kiinnitetty  puskuri- 
porauksen  takapäähän. 

Liipaisinkoneisto.  (Kuvat  5  ja  12.) 

Liipaisinkoneisto  on  konstruoitu  siten,  että  jollei  liipaisinta 
lasketa  aivan  vapaaksi,  ei  se  pääse  pysäyttämään  mäntää  taka- 
asentoon. 

Liipaisin.  (Malli  I.)  (Kuvat  5  ja  12.) 

Liipaisin  (24)  on  akseloitu  peräkappaleeseen.  Sen  ylävar- 
ren  liikettä  eteenpäin  rajoittaa  puskurin  tulppa  (39).  Alavar- 
teen  on  sokalla  kiinnitetty  liipaisinkara  (33).  Kun  kivääri  var¬ 
mistetaan,  pidättää  varmistin  liipaisimen  ylävartta  paikallaan. 

Liipaisinkara  ja  liipaisin  jousi.  (Kuvat  5  ja  12.) 

Liipaisinkara  (33)  välittää  liipaisimen  liikkeen  männän  pi- 
dättimeen  (31).  Sen  takapää  on  kiinnitetty  liipaisimen  ala- 
varteen.  Etupää  on  haarukan  muotoinen  ja  nojaa  männän  pi- 

dättimen  (31)  alavarteen.  Haarukan  takana  on  paksunnos, 
joka  pysäyttää  karan  eteenpäinliikkeen.  Liipaisinjousi  (26) 
on  karan  ympärillä  ja  holkkinsa  (27)  sisällä.  Jousen  takapää 
nojaa  hoikin  tulppaa  (25)  vastaan.  Peräkappaleessa  hoikin 
etupää  nojaa  koroketta  vastaan,  johon  se  on  kiinnitetty  so¬ 
kalla,  ettei  pääsisi  kääntymään. 

Männän  pidätin  ja  sen  puskuri.  (Kuvat  5  ja  12.) 

Männän  pidätin  (31)  on  kulmavipu,  joka  on  akseloitu 
peräkappaleen  etuosaan.  Sen  ylempi  varsi  tarttuu  männän  vi- 
rityskynnykseen.  Akselin  reiät  ovat  soikeat,  joten  pidätin  pää¬ 
see  hiukan  liikkumaan  pitkittäissuunnassa,  kun  männän  viritys- 
kynnys  iskee  siihen.  Männänpidättimen  puskurijousi  (36)  vai¬ 
mentaa  tämän  iskun.  Pidättänen  ylävartta  painaa  ylöspäin 
pidättimen  jousi  (28).  Tämä  levyjousi  on  kiinnitetty  liipaisin- 
jousen  hoikin  (27)  korokkeeseen.  Pidättimen  etuosassa  on 
leikkaus  pidättimen  vipua  (32)  varten.  Tämä  vipu  on  akse¬ 
loitu  peräkappaleeseen  ja  nojaa  männän  pidättimen  puskuri- 
jousen  (36)  karaa  (35)  vastaan.  Tämän  jousen  ohjausholkki 
(37)  on  kierteillä  kiinnitetty  peräkappaleeseen.  Ohjausholkin 
sulkee  etupäästä  tulppa  (38). 

Männänpidättimen  säppi.  (Kuvat  5  ja  12.) 

Säppi  (30),  joka  estää  pidätintä  nousemasta,  kun  liipai¬ 
sinta  painetaan,  on  akseloitu  peräkappaleen  pohjaan.  Se  on 
kaksihaarainen,  ja  haarat  ovat  liipaisinkaran  (33)  kummalla¬ 
kin  puolella  paksunnoksen  (34)  takana.  Haarojen  päissä  on 
kynnet,  jotka  tarttuvat  pidättimen  kynteen,  kun  liipaisinta  pai¬ 
netaan.  Säpin  jousi  (29)  painaa  säppiä  nojaten  takapäällään 
liipaisinjousen  hoikkiin  (27).  Kun  liipaisinta  ei  enää  paineta, 
vapauttaa  liipaisinkaran  paksunnos  (34)  säpin  (30),  ja  pidätin 


nousee. 


12 


Kädensija.  (Kuvat  1,  4  ja  6.) 

Kädensija  (4)  on  ruuveilla  kiinnitetty  peräkappaleeseen. 
Varmistin  (43)  on  sijoitettu  leikkaukseen  kädensijan  taka¬ 
osassa  ylhäällä. 

Varmistin.  (Malli  I.)  (Kuva  6.) 

Varmistinta  (43)  liikutetaan  varmistinnupilla  (45).  Var- 
mistinnuppi  on  puolipyöreä  levy,  ja  siinä  on  haarukka,  johon 
varmistimen  jousen  (47)  kara  (44)  on  kiinnitetty.  Nupissa 
on  kirjaimet  S  ja  F.  (S  =  varmistettu,  F  =  ampumavalmis.) 
Nuppi  on  liitetty  varmistimeen  (43)  karalla  (44),  joka  kulkee 
ohjauslevyn  (46)  lävitse.  Varmistimen  jousi  on  ohjauslevyn 
ja  karan  pään  välillä. 

B.  Liikkuvat  osat. 

Liikkuvat  osat  ovat: 

—  kaasumäntä  ja  palautinjouset  sekä  palautinjousien 
kara; 

—  lukko,  jossa  sijaitsevat  iskuri,  syöttövipu  ja  ulosvedin. 


1.  Kaasumäntä.  (Kuvat  9  ja  12.) 

Kaasumännän  (70)  etupää  on  hiukan  kovero.  Pään  ym¬ 
päri  on  leikattu  rengasmaiset  uurteet.  Männän  varren  keski¬ 
osan  paksunnos  toimii  sen  laakerina  kaasusylinterissä.  Män¬ 
nän  kummallakin  puolella,  sen  takaosassa,  on  ohjauskorok- 
keet,  jotka  liikkuvat  vastaavissa  uurteissa  laatikossa.  Vasem¬ 
massa  uurteessa  on  leikkaus  käsinupin  kynttä  (62)  varten. 
Takaosassa  alhaalla  on  virityskynnys,  joka  tarttuu  männän- 
pidättimeen  (31)  tämän  ollessa  yläasennossa. 

Männän  takaosassa  yläpuolella  on  koroke  (71).  Tämä 
koroke  liikkuu  lukon  sisässä.  Sen  etupinnan  yläosa  toimii  isku- 

vasarana  lyöden  iskuriin,  kun  mäntä  pääsee  etuasentoon.  Ko¬ 
rokkeen  takimmainen  viistopinta  pakottaa  lukon  alas  kytkin- 
kappaleen  edestä,  kun  mäntä  lähtee  peräytymään.  Korokkeen 
takana  on  toinen,  pienempi  koroke,  joka  nostaa  lukon  kytkin- 
kappaleen  eteen,  kun  mäntä  palaa  etuasentoon. 

Palautin  jouset  ja  niiden  kara.  (Kuvat  9  ja  12.) 

Palautinjousia  on  kaksi:  ulompi  (73)  ja  sisempi  (72).  Nii¬ 
den  etupäät  noj aavat  rengasolkaa  vastaan  männän  sisällä. 
Jousien  takapäät  nojaavat  rengaslaippaan  karan  (74)  taka¬ 
osassa.  Karan  takapää  on  kiinnitetty  puskuriin. 


2.  Lukko.  (Kuvat  10  ja  11.) 

Lukko  (75,  76,  77)  on  suorakulmainen  kappale.  Sen  ala¬ 
osassa  on  leikkaus  kaasumännän  koroketta  (71)  varten.  Lu¬ 
kossa  on  viistopinnat,  jotka  vastaavat  männän  korokkeiden 
viistopi ntoihin .  Oikeassa  sivussa  lukon  etuosassa  on  leikkaus 
hylsynvetimen  (83)  jousta  (84)  varten  ja  keskellä  poraus  is¬ 
kurin  ruuvia  (85)  varten,  jolla  myöskin  hylsynvetimen  jousi 
on  kiinnitetty.  Lukon  etuosassa  on  leikkaus  hylsynvedintä  (83) 
varten.  Lukon  vasemmalla  puolella  on  ohjauskoroke  (78), 
joka  ohjaa  ulosheittimen  liikkeet.  Lukon  etuosassa  on  leik¬ 
kaus,  johon  ulosheittimen  (65)  etupää  pääsee  painumaan  hyl¬ 
syn  ulosheittoa  varten. 

Ylhäällä,  lukon  etuosassa,  on  leikkaus  syöttövipua  (81) 
sekä  sen  jousta  ja  karaa  (82)  varten.  Syöttövipu  on  kiinni¬ 
tetty  lukkoon  poikittaisella  akselilla.  Takaosassa  on  koroke, 
joka  nojaa  kytkinkappaleeseen  lukon  ollessa  etuasennossa. 
Etuosassa  on  pitkittäinen  poraus  iskuria  (79)  ja  sen  jousta 
(80)  varten.  Iskurinporaukseen  on  alhaalta  viistoon  porattu 
pieni  kaasunpoistoreikä. 

Iskuri.  (Kuva  11.) 

Iskuri  (79)  on  pyöreä  puikko.  Sen  etuosa  kapenee  kär- 
jeksi.  Takaosassa  on  rengaslaippa  iskurin  jousta  (80)  varten. 
Jousen  etupää  nojaa  rengasolkaan  lukon  etuseinässä.  Jousi 
pitää  iskurin  taka-asennossa  siksi,  kunnes  männän  korokkeen 
»vasara»  iskee  sen  päähän.  Iskurin  ruuvi,  joka  nojaa  iskurin 
päätä  vastaan,  pidättää  iskurin  porauksessaan. 

Syöttövipu.  (Kuvat  10  ja  11.) 

Syöttövipu  (81)  liikkuu  leikkauksessaan  lukossa  ja  työn¬ 
tää  patruunan  syöttöaukosta  patruunapesään  lukon  liikkuessa 
eteenpäin.  Syöttövivun  etupään  alla  on  jousi  (82),  joka  nos¬ 
taa  vivun  etupäätä  ylöspäin. 

Hylsynvedin.  (Kuvat  10  ja  1 1.) 

Hylsynvetimen  (83)  levyjousi  (84)  rajoittaa  vetimen  liik¬ 
keen  sivusuunnassa.  Jousi  päästää  vetimen  nousemaan  niin 
paljon  ulospäin,  että  se  pääsee  patruunan  kannan  yli  ja  tart¬ 
tuu  siihen,  kun  lukko  tulee  etuasentoon.  Jousi  on  kiinnitetty 
lukkoon  iskurin  ruuvilla  (85). 

C.  Lisäosat. 

Lisäosat  ovat:  hylsypussi  ja  patruunarumpu. 

1.  Hylsypussi.  (Kuvat  1  ja  13.) 

Hylsypussin  pääosat  ovat: 

—  kehys; 

—  pussi. 

Kehys. 

Kehys  (87)  on  teräspellistä.  Siinä  on  aukko  toisella  sivulla 
ja  alhaalla.  Sivuaukon  alle  on  niitattu  kiinnitin,  jolla  pussi 

kiinnitetään  kannattimiinsa  laatikossa.  Ylhäällä  on  jousisalpa 
(89),  joka  pitää  kehyksen  ulosheittoaukon  kohdalla.  Kehyk¬ 
sen  sisäpuolella  on  kaksi  teräslevyä,  jotka  ohjaavat  hylsyt 
alaspäin  pussiin.  Alhaalla  on  laippa,  johon  pussi  vastaavalla 
laipallaan  kiinnitetään. 


Pussi. 

Pussi  (90)  on  tehty  kahdesta  osasta,  jotka  on  niitattu 
kiinni  toisiinsa.  Yläosa  on  teräspellistä  ja  varustettu  laipalla 
ja  jousisalvalla  kehykseen  kiinnitystä  varten.  Pohja  on  tehty 
vahvasta  kankaasta,  ja  sisällä  on  U-muotoinen  teräsjäykistin. 


2.  Patruunarumpu,  malli  nro  1.  (Kuvat  1  ja  14.) 

Patruunarumpuun  mahtuu  60  patruunaa.  Sen  muodostaa 
kolme  pääosaa: 

—  runko; 

—  kansi,  jossa  ovat  patruunani  välilevyt,  rummun  jousi, 
luotien  kannatin  sekä  luotien  tukirengas  ja  sen  jousi; 

—  kädensija  ja  sen  sokka. 

Patruunar ummun  runko. 

Patruunarummun  rungon  (97)  muodostavat  pohjalevy  ja 
siihen  niitattu  kehä.  Ulkopinnassa  on  kaksi  kiinnitysnokkaa 
(101,  102).  Niiden  vieressä  ovat  jousisäpit,  jotka  pitävät  kan¬ 
nen  paikallaan.  Pohjalevyssä  on  patruunarummun  syöttö- 
aukko.  Aukon  kummallakin  puolella  ovat  huulet  (99),  jotka 
ulottuvat  syöttöaukkoon.  Nämä  huulet  kannattavat-patruunaa, 
kunnes  syöttövipu  työntää  sen  ulos  rummusta.  Leikkauksen 
edessä  on  ohjauskappale,  joka  ohjaa  luodin  kärjen  alaspäin, 
kun  patruuna  työntyy  eteenpäin.  Lähellä  pohjalevyn  keskusta 
on  levyjousi  (98),  joka  toimii  luotien  kannattimena  ja  ohjaa¬ 
jana.  Keskellä  on  ontto  kiinnitystappi. 

Kehän  yläreunassa  on  sisäänpäin  käännetty  reunus  ja  ke¬ 
hän  sisäpinnalla  ohjausura  patruunain  kannoille  sekä  ohjaus- 
levy  (100),  joka  ohjaa  patruunan  syöttöaukkoon. 


Kansi  ja  jousi. 

Kansi  (91)  on  kiinnitetty  runkoon  jousisalvalla.  Patruu¬ 
nain  välilevyt  (92)  on  niitattu  kannen  alapintaan.  Kannen  kes¬ 
kellä  on  jousikotelo  ja  rummun  jousi  (93).  Jousen  ulkopää  on 
kiinnitetty  jousikoteloon,  ja  sen  toisessa  päässä  on  leikkaus 
rummun  kädensijassa  olevan  kiinnitystapin  koroketta  vaiten. 


Luotien  tukirengas  ja  sen  jousi. 

Luotien  tukirengas  (96)  on  varustettu  jousella,  joka  nojaa 
rummun  kanteen.  Tämä  jousi  pitää  luodit  paikoillaan  i um¬ 
mussa.  Tukirenkaaseen  on  niitattu  tukilista,  joka  tukee  vii¬ 
meistä  patruunaa  pitäen  sen  oikeassa  asennossa,  kun  se  tulee 
syöttöaukkoon. 

Kädensija  ja  sen  kiinnitystappi. 

Kädensijan  (94)  muodostavat  teräslista,  jonka  keskiosassa 
on  ontto  kiinnitystappi,  sekä  nahkalenkki.  Kädensijan  kiinni¬ 
tystappi  tulee  rummun  rungossa  olevan  tapin  päälle,  ja  sen 
koroke  tarttuu  rummunjousen  päässä  olevaan  leikkaukseen. 
Jousi  saa  oikean  virityksen,  kun  kädensijaa  käännetään  3  V2 
kierrosta  vastapäivään.  Tämän  jälkeen  kädensija  kiinnitetään 
sokallaan. 

Patruunarummun  toiminta. 

Rummun  jousi  kiertää  ammuttaessa  kantta  niin,  että  pat¬ 
ruunat  joutuvat  kukin  vuorollaan  syöttöaukkoon,  kun  syöttö- 
vipu  on  työntänyt  edellisen  patruunan  pois  aukosta. 

IV.  ASEEN  TOIMINTA. 

Viritys  käsin. 

Kun  käsinuppi  vedetään  taaksepäin,  irtaantuu  sen  säppi, 
käsinupin  kynsi  tarttuu  mäntään  ja  vie  sen  mukanaan  taakse¬ 
päin.  Tällöin  mäntä  irroittaa  lukon  piipusta  ja  vie  sen  muka¬ 
naan  taakse.  Samalla  puristuvat  palautinjouset  kokoon.  Jollei 
liipaisinta  paineta,  liukuu  männän  virityskynnys  männänpidät- 
timen  yli  ja  painaa  sen  alas,  mutta  jousensa  vaikutuksesta 
pidätin  nousee  takaisin  virityskynnyksen  eteen  pitäen  siten 
männän  viritysasennossa. 

Eteenpäinliike.  (Kuva  12.) 

Kun  liipaisinta  painetaan,  irtaantuu  mäntä  pidättimestään, 
ja  palautinjouset  heittävät  männän  ja  lukon  eteen.  Kun  lukko 
liikkuu  eteenpäin,  työntää  syöttövipu  patruunan  syöttöaukosta 
eteenpäin.  Patruunan  ohjauskappale  ohjaa  patruunan  kärjen 
alaspäin,  ja  lukko  työntää  patruunan  patruunapesään.  Tällöin 
hylsynvedin  luistaa  patruunan  kannan  yli  ja  tarttuu  siihen 
kiinni. 

Kun  lukko  on  tullut  etuasentoon,  jatkaa  mäntä  eteenpäin- 
liikettään,  ja  sen  takimmaisen  korokkeen  viistopinta  nostaa 
lukon  takaosan  kytkinkappaleen  eteen.  Liikkeen  lopussa  män¬ 
nän  korokkeen  »vasara»  iskee  iskurin  eteenpäin  nalliin  ja  py- 
säyttimet  laatikossa  pysäyttävät  männän. 

Peräytymisliike.  (Kuva  12.) 

Kun  luoti  on  sivuuttanut  kaasureiän  piipussa,  pääsee  osa 
ruutikaasusta  kaasureiän  ja  kaasutiehyen  kautta  vaikutta¬ 
maan  männän  päähän  ja  painaa  männän  taaksepäin.  Mäntä 
liikkuu  noin  8  mm,  ennen  kuin  sen  korokkeen  viistopinta  pakot¬ 
taa  lukon  takapään  alas  vapauttaen  sen  kytkinkappaleesta. 
Tämän  8  mm  liikkeen  aikana  pitää  männän  takimmainen  ko- 

2  —  Kaasutoimintainen  tähystäjäkonekivääri. 


roke  lukon  takapään  ylhäällä  kytkimen  edessä,  kunnes  luoti  on 
jättänyt  piipun  ja  iskurin  jousi  vetänyt  iskurin  sisään  lukkoon. 

Mäntä  vie  nyt  lukon  taakse.  Kun  lukko  irtoaa  piipusta,  ve¬ 
tää  ulosvedin  hylsyn  ulos  patruunapesästä.  Lukon  vasemmalla 
puolella  oleva  koroke  pakottaa  ulosheittimen  kääntymään,  jol¬ 
loin  se  iskee  hylsyn  pohjaan  ja  heittää  sen  ulos  laatikosta 
hylsypussiin.  Syöttövipu  painuu  alas,  kun  se  liukuu  taaksepäin 
seuraavan  patruunan  alitse,  mutta  nousee  taas  patruunan  ta¬ 
kana  jousensa  vaikutuksesta  ylös.  Peräytymisliike  pysähtyy, 
kun  mäntä  iskee  puskuriin  peräkappaleessa,  josta  mäntä  pon¬ 
nahtaa  taas  eteenpäin.  Toiminta  jatkuu  täten  niin  kauan,  kuin 
liipaisinta  painetaan.  Jos  liipaisin  lasketaan  vapaaksi,  ennen 
kuin  lipas  on  tyhjä,  nousee  männänpidätin  ja  pysäyttää  männän 
peräytymisliikkeen  alkaessa,  jolloin  mäntä  ja  lukko  jäävät  vi- 
ritysasentoon.  Ase  on  siis  aina  ampumavalmis  niin  kauan,  kuin 
lippaassa  on  patruunoita. 


Liipaisinlaitteen  toiminta.  (Kuva  12.) 

Kun  liipaisinta  (Malli  I)  painetaan,  työntää  sen  alavarsi 
eteenpäin  liipaisinkaran,  joka  taas  painaa  männänpidättimen 
alavartta  eteenpäin.  Tällöin  männänpidättimen  ylävarsi  pai¬ 
nuu  alas  vapauttaen  männän.  Liipaisinkaran  eteenpäin  liik¬ 
kuessa  puristuu  liipaisimen  jousi  kokoon,  jolloin  männänpidät¬ 
timen  säpin  jousi  kääntää  säpin  niin,  että  se  tarttuu  pidättimen 
nokkaan  ja  pitää  sen  alhaalla. 

Liipaisimen  jousi  palauttaa  liipaisimen  normaaliasentoon 
ja  vetää  liipaisinkaran  taakse,  kun  liipaisinta  ei  enää  paineta. 
Männänpidätin  ei  kuitenkaan  heti  nouse,  koska  sen  säppi  pitää 
sen  alhaalla.  Kun  liipaisinkara  on  melkein  taka-asennossa,  sen 
paksunnos  kääntää  säpin  irti  männänpidättimestä,  joka  jou¬ 
sensa  vaikutuksesta  nousee  ylös.  Kun  mäntä  ponnahtaa  eteen¬ 
päin  puskurista,  törmää  sen  virityskynnys  männänpidättimeen, 
jolloin  tämä  iskee  männänpidättimen  vipuun.  Männänpidätti- 

men  vipu  töytäisee  männänpidättimen  puskurin  karaan  ja  pu¬ 
ristaa  kokoon  sen  puskurijousen,  joka,  otettuaan  iskun  vas¬ 
taan,  palauttaa  männänpidättimen  normaaliasentoon. 

Jos  käytetään  hydraulista,  paineilma-  tai  sähköliipaisin- 
laitetta,  poistetaan  liipaisin,  ja  sen  sijaan  tulee  kara,  joka  vai¬ 
kuttaa  liipaisinkaraan. 

Varmistinlaitteet. 

Ase  ei  voi  laueta,  ennen  kuin  lukko  on  kytketty  piippuun, 
sillä: 

a)  männän  täytyy  nostaa  lukon  takapää  kytkinkappaleen 
eteen,  ennen  kuin  se  itse  voi  jatkaa  eteenpäin  ja  sen  »vasara» 
voi  iskeä  iskuriin; 

b)  jollei  lukon  takapää  ole  nostettu  ylös,  se  pysäyttää 
männän; 

c)  iskurin  jousi  pitää  iskurin  lukon  sisässä,  kunnes  mäntä 
iskee  siihen. 

V.  ASEEN  KÄYTTÖ. 

A.  Patruunarummun  täyttö  ja  tyhjentäminen. 

Patruunarummun  täyttö. 

Tarkasta,  ettei  jousi  ole  viritetty,  ja  poista  sokka. 

Tarkasta,  että  viimeisen  patruunan  tukilista  näkyy  syöttö- 
aukon  huulien  välistä  sekä  että  latausvivun  koukkumainen  pää 
on  40° — 60°  etumaisen  kiinnitysnokan  vasemmalla  puolella. 

Käännä  patruunarumpu  ylösalaisin. 

Ota  rumpu  vasempaan  käteen  ja  patruuna  oikeaan  käteen. 

Pane  patruuna  kanta  edellä  syöttöaukon  huuliin  ja  työnnä 
se  rummun  ulkopintaa  vastaan,  niin  pitkälle  kuin  se  menee. 

Käännä  kantta  vasemman  käden  sormilla,  kunnes  patruuna 
on  poissa  syöttöaukosta  ja  seuraava  patruuna  mahtuu  auk¬ 
koon.  Jatka  täten,  kunnes  rumpu  on  täynnä. 

2  a  —  Kaasu  toi  min  tai  n  en  tähystäjäkonekivääri. 

Tarkasta,  että  kaikki  patruunalovet  on  täytetty,  muuten  voi 
syntyä  häiriöitä.  Tarkistus  on  helppo  suorittaa  siten,  että  ote¬ 
taan  patruunoita  60  kpl.  kerrallaan  esille. 

Kun  rumpu  on  täynnä,  on  latausvivun  koukkumaisen  pään 
oltava  samalla  kohdalla  kuin  takimmainen  kiinnitysnokka. 

Jousen  virittäminen. 

Aseta  rumpu  virityslevylle  ja  kiinnitä  kampi  rummun  la- 
tausvipuun. 

Käännä  kampea  3  1/2  kierrosta  vastapäivään,  pane  sokka 
paikalleen  ja  poista  kampi. 

Jousen  vapauttaminen  vireestä. 

Aseta  rumpu  virityslevylle  ja  kiinnitä  kampi  rummun  la- 
tausvipuun. 

Poista  sokka. 

Käännä  kampea  takaisinpäin,  kunnes  viritys  on  poistettu 
jousesta,  ja  jollei  rumpua  ole  tyhjennettävä,  aseta  sokka  pai¬ 
kalleen. 

Patriiunien  poistaminen  lippaasta. 

Vapauta  jousi  vireestä. 

Poista  kansi  ja  ota  pois  luotien  tukirengas. 

Käännä  rumpu  ylösalaisin,  jolloin  patruunat  putoavat  pois. 

Pane  rumpu  kokoon  ja  sokka  paikalleen. 

B.  Kiväärin  lataaminen  ja  patruunain  poistaminen. 

Kiväärin  lataaminen. 

Viritä  ase  vetämällä  käsinuppi  taaksepäin,  niin  pitkälle  kuin 
se  menee,  palauta  sitten  käsinuppi  etuasentoon  ja  tarkasta, 
että  sen  säppi  on  tarttunut  kiinni. 

Aseta  varmistin  asentoon  »S»  (varmistettu). 

Tartu  patruunarumpuun  molemmilla  käsillä  niin,  että  kiin- 
nitysnokat  ovat  aseen  pituussuunnassa,  ja  kiinnitä  takimmai¬ 
nen  nokka  takimmaiseen  rummun  pitimeen.  Paina  rummun 
etuosa  alas  niin,  että  etumainen  pidin  tarttuu  etumaiseen 
nokkaan. 

Koeta,  onko  rumpu  lujasti  kiinni,  vetämällä  kädensijasta 
ylöspäin. 

Kivääri  on  nyt  ampumavalmis. 

Patruunain  poistaminen. 

Pane  kämmen  takimmaisen  pitimen  vipua  vastaan  ja  ota 
saman  käden  sormilla  kiinni  nahkalenkistä.  Paina  vipu  eteen¬ 
päin  ja  nosta  lipas  pois  takaosa  edellä. 

Jos  lukko  on  etuasennossa,  viritä  ase  ja  paina  liipaisinta. 

Jos  lukko  on  taka-asennossa,  paina  liipaisinta,  viritä  ase  ja 
paina  taas  liipaisinta. 


VI.  HAJOITTAMINEN  JA  KOKOONPANO. 

Huomioonotettava. 

Katso,  ettei  ase  ole  ladattu  ja  että  lukko  on  kytkinkappa- 
leen  edessä. 

Käytä  ainoastaan  oikeita  työkaluja. 

Älä  käytä  liian  paljon  voimaa  osien  poisotossa  tai  paikal- 
leenpanossa. 

Pidä  kaikki  osat  puhtaina  ja  varo,  etteivät  ne  pääse  vioit¬ 
tumaan. 

Tavallista  puhdistusta  varten  ei  seuraavia  osia  saa  ir- 
roittaa: 

a)  kädensija, 

b)  peräkappale, 

c)  syöttövipu. 

Allamainittua  järjestystä  on  seurattava  hajoittamisessa  ja 
kokoonpanossa. 

Kokoonpanon  aikana  on  tarkastettava,  että  jokainen  osa 
ja  koko  kivääri  toimii  oikein. 


A.  Hajoittaminen  puhdistusta  varten. 

Kädensijan  irroittaminen. 

Poista  sokat,  molemmat  ruuvit  ja  irroita  kädensija  perä- 
kappaleesta. 

Peräkappaleen  irroittaminen. 

Paina  ulos  molemmat  kiinnityspultit  ja  vedä  peräkappale 
irti  laatikosta. 

Palaatinjousien  ja  niiden  karan  poistaminen. 

Irroita  paiautinjouset  ja  niiden  kara  männästä. 

Irroita  jouset  karasta. 

Männän  ja  lukon  poistaminen. 

Vedä  käsinuppi  taaksepäin  ja  ota  mäntä  ja  lukko  pois  laa¬ 
tikosta. 

Irroita  lukko  männästä. 

Lukon  hajoittaminen. 

Poista  iskurin  ruuvi. 

Poista  iskuri. 

Paina  eteenpäin  ulosvetimen  jousta  niin,  että  se  irtaantuu 
leikkauksestaan.  Poista  ulosvedin  ja  sen  jousi. 

Liekinsammuttimen  irroittaminen. 
Poista  sokka  ja  kierrä  irti  liekinsammutin. 

Piipun  ja  kaasusylinterin  irroittaminen. 

Poista  piipun  kiinnitysvyön  pultti  ja  kiinnitysvyö. 
lrroita  piippu  ja  kaasusylinteri  laatikosta. 

Poista  sokka  ja  kierrä  irti  tulppa  kaasutiehyestä. 
Poista  kaasujohdin  tulpasta  erikoisavaimella. 


Ulosheittimen  irroittaminen. 

Pistä  etusormi  sisään  laatikon  aukkoon  ja  paina  ulosheit¬ 
timen  varsi  taaksepäin. 

Vedä  taaksepäin  pois  ulosheittimen  kansi. 

Poista  ulosheitin. 

Ulosheitin  voidaan  poistaa  myös  lukon  ollessa  aseessa,  kun 
lukko  on  viritysasennossa. 

Käsinupin  hajoittaminen. 

Poista  käsinupin  kynnen  sokka  ja  tappi. 

Poista  kynsi. 

Vedä  käsinuppi  taaksepäin,  niin  pitkälle  kuin  se  tulee,  ja 
poista  käsinuppi  yhdessä  liukukappaleensa  kanssa. 

Paina  ulos  akselitappi  ja  poista  käsinuppi,  sen  jousisalpa 
ja  jouset  liukukappaleesta. 

Käsinuppi  voidaan  poistaa  myös,  kun  lukko  on  aseessa. 

Hylsy  pussin  poistaminen. 

Poista  pussin  kiinnitystapin  sokka  ja  itse  tappi  sekä  poista 
hylsypussi. 

B.  Kokoonpano  puhdistuksen  jälkeen. 

Suoritetaan  päinvastaisessa  järjestyksessä  kuin  hajoitta¬ 
minen. 

Ulosheittimen  takaosa  pannaan  ensiksi  sisään  niin,  että  se 
tarttuu  korokkeisiin  kiinni,  jonka  jälkeen  etuosa  painetaan  si¬ 
sään  laatikkoon.. 

Tarkasta,  että  kaasujohdin  on  oikeassa  asennossa  tulpassa, 
ennen  kuin  tulppa  pannaan  kaasutiehyeen. 

Tarkasta,  että  lukko  on  etuasennossa  männän  takimmai¬ 
sen  korokkeen  edessä,  ennen  kuin  mäntä  ja  lukko  pannaan  laa¬ 
tikkoon. 

Kiinnitä  palautin  jousien  karan  pää  puskuriin,  kun  peräkap- 
pale  asetetaan  paikalleen. 


C.  Täydellinen  hajoittaminen  tarkastusta  varten. 

Ase  hajoitetaan  ensiksi  kuten  puhdistusta  varten,  jonka  jäl¬ 
keen  jatketaan  seuraavasti: 

Kädensijan  hajoittaminen. 

Poista  puulevyjen  ylimmäinen  kiinnitysruuvi  varmistimen 
poistamiseksi. 

Irroita  varmistin,  kara,  jousi  ja  karan  ohjauskappale  var- 
mistinnupista. 

Puulevyjä  ei  poisteta,  jolleivät  ne  ole  vioittuneet. 

Peräkappaleen  hajoittaminen.  (Hajoitetaan  ainoastaan,  jos  on 

vioittunut.) 

Paina  ulos  männänpidättimen  säpin  akselitappi  ja  poista 
säppi. 

Paina  ulos  liipaisimen  akselitappi  ja  poista  liipaisin  täy- 

dellisenä  liipaisinkaran,  jousen,  jousen  ohjausholkin,  männän- 
pidättimen  jousen  ja  säpin  jousen  kanssa. 

Paina  ulos  liipaisinkaran  tappi  ja  irroita  yllämainitut  osat 
karasta. 

Poista  sokka  ja  kierrä  irti  tulppa  männänpidättimen  pus- 
kurijousen  ohjausholkista;  poista  pidättimen  puskurijousi  ka- 
roineen. 

Poista  akselitappi  ja  männänpidättimen  vipu. 

Poista  akselitappi  ja  männän  pidätin. 

Poista  sokka  ja  puskurin  tulppa;  poista  puskurijousi  ja 
puskurin  pää. 


Patrimncir ummun  etumaisen  pitimen  irroittaminen. 
Poista  sokka  ja  sitten  pidin  jousineen. 


P air uunar ummun  takimmaisen  pitimen  irroittaminen. 

Poista  sokka,  kierrä  irti  jousen  tulppa  ja  poista  jousi. 
Poista  sokka  ja  vivun  akselitappi. 

Poista  vipu  ja  pidin. 


D.  Kiväärin  kokoonpano. 

Kokoonpano  suoritetaan  päinvastaisessa  järjestyksessä. 

Kun  varmistin  kootaan,  tarkasta,  että  sen  leikkaukset  ovat 
alapuolella. 

Kun  kädensija  kiinnitetään,  on  varmistimen  oltaya  asen¬ 
nossa  »F»  (=  tulta). 

Kun  lukko  pannaan  kokoon,  tarkasta,  ettei  syöttövivun  ak¬ 
selitappi  ulotu  lukon  ulkopuolelle. 

Tarkasta,  että  kaikki  osat  ovat  oikein  kootut  ja  sokat  pai¬ 
koillaan. 

E.  Piipun  vaihto. 

Poista  patruunarumpu. 

Poista  piipun  kiinnitysvyö. 

Irroita  piippu  laatikosta  varoen,  ettei  kaasusylinteri  sa¬ 
malla  irtaannu. 

Kokoonpano  päinvastaisessa  järjestyksessä. 


F.  Patruunarummun  hajoittaminen  ja  kokoonpano. 

Poista  viritys  jousesta  ja  poista  kädensijan  sokka. 

Paina  kannen  jousisalvat  ulospäin  harjoituspatruunoilla  ja 
poista  kansi  ja  luotien  tukirengas. 

Poista  kädensija. 

Kokoonpano  suoritetaan  päinvastaisessa  järjestyksessä  tar¬ 
kastaen,  että: 

a)  luotien  tukirenkaassa  oleva  tukilista  on  lippaan  syöttö- 
aukon  huulissa; 

b)  jousen  pää  tarttuu  kiinnitystappiin ; 

c)  kansi  asetetaan  niin,  että  kädensijan  listan  pitempi 
varsi  on  juuri  etumaisen  kiinnitysnokan  vasemmalla  puolella. 


VII.  HÄIRIÖT  JA  NIIDEN  POISTAMINEN. 

Tavallisimmat  häiriöt  johtuvat  pääasiallisesti  sellaisista 
syistä  kuin:  vialliset  patruunat,  vioittunut  patruunarumpu,  ku¬ 
lunut  tai  katkennut  iskuri,  murtunut  ulosvedin  tai  sen  jousi, 
murtunut  syöttövipu  tai  ulosheitin,  väärä  syöttö  ja  liian  suuri 
kitka.  Häiriöitä  voidaan  välttää,  jos  tarkasti  seurataan  hoito- 
ohjeita. 

Männän  takapään  asennosta  (näkyy  käsinupin  leikkauk¬ 
sesta)  tai  käsinupin  asennosta,  kun  se  vedetään  taaksepäin, 

niin  että  se  tarttuu  mäntään,  voidaan  päättää,  millä  tavalla  k. o. 
häiriö  on  poistettava. 

H  u  o  m.!  Käsinuppi  on  vedettävä  varovaisesti  taaksepäin, 
kun  haetaan  männän  asentoa. 


Vili.  HOITO-OHJEITA. 

Yleistä. 

Kiinteästi  kiinnitettyjä  osia  ei  tule  irroittaa  joukko-osas¬ 
tossa. 

Kun  ase  ei  ole  ladattu,  tulee  tärkeimpien  jousien  olla  le¬ 
vossa  (ei  vireessä). 


Puhdistus  ja  voitelu. 

Piippu:  Puhdista,  kuivaa  ja  öljyä.  Puhdista  liekinsammu- 
tin,  kaasutiehyt  ja  sen  tulppa.  Pyyhi  piippu  ulkopuolelta  öl¬ 
jyisellä  tilkuTFa. 

Kaasusylinteri  ja  mäntä:  Puhdista,  kuivaa  ja  öljyä.  Puh¬ 
dista  kaasusylinteri  puikolla  ja  harjalla  ja  sen  etupää  erikois- 
työkalulla.  Puhdista  mäntä  hiekkapaperilla  tai  mirkelikan- 
kaalla  N  :o  00. 

Lukko:  Pese  petroolissa  ja  öljyä  hyvin.  Tiukempi  lika 
poistetaan  hiekkapaperilla  tai  mirkelikankaalla  N:o  00. 

Peräkappale:  Pese  petroolissa  ja  öljyä  hyvin.  Pyyhi  ulko¬ 
puoli  ja  kädensija  öljyisellä  tilkulla. 

Laatikko:  Puhdista  öljyisellä  tilkulla,  kuivaa  ja  öljyä.  Tiu¬ 
kempi  lika  poistetaan  hiekkapaperilla  tai  mirkelikankaalla 
N  :o  00. 

Muut  osat:  Puhdista  öljyisellä  tilkulla. 

Tarkasta,  onko  osia  murtunut.  Jos  on,  poista  sirut  ja 
vaihda  osat. 


Häiriöiden  poisto  (jatkoa). 


on  tyhjä  hylsy,  poista  kaa  ammun 

se.  Aseta  rumpu  paikal-  taa. 

teen  ja  j  atka  ammuntaa . - 


Työkalu 


Erikoisavain  Poistettaessa  ja  asetettaessa  paikoilleen  liekin- 

sammutin,  ])iipun  kiinnitysvyön  mutteri  j.n.e. 

Kaasutiehyen  avain  Kaasutiehven  irroittaminen  ja  paikoilleeu- 
pano. 

Hylsynvetimen  avain  Hylsynvetimen  jousen  irroittaminen. 

Virityslevy  Patruunarummun  kiinnipito,  kun  jousi  viri¬ 

tetään  tai  viritys  poistetaan. 


Käyttö 


Kaasutiehyen  avain 


Virityslevy 

X.  KUVISSA  ESITETYT  OSAT. 


Osan 

N:o 

Osan  nimi 

Kuvan 

N  :o 

1 

Piippu  . . . . 

E  3 

2 

Patruunarumpu  (malli  I)  . 

1,  14 

3 

Laatikko  . . ■  •  •  • . . 

1,4 

4 

Käclensija  (ase  N:o  1)  . 

1,  4,  6 

5 

Peräkappale  •  . . . . 

1,  4,  5 

6 

Kaasusylinteri  . . 

1,  9 

7 

Olkaluki  (ase  N:o  2)  . 

2,  4,  7 

8 

Pistoolinkahvan  kehys  (ase  N:o  2)  . 

2,  7 

9 

Patruunarummun  etumainen  pidin  jousineen 

ja  sokkineen  . 

3 

10 

Rengastähtäimen  kiinnitin  . 

3 

11 

Jyvän  kiinnitin  . 

3 

12 

Liekin  sammutin  . 

3 

13 

Kaasutiehyt  . 

3 

14 

Kaasutiehyen  tulppa  sokkineen  . 

3 

15 

Peräkappaleen  ja  pistoolinkahvan  kehyksen 

pultit  . 

4,  7 

16 

Hylsypussin  kiinnitin . 

4 

17 

Piipun  kiinnitysvyö  . 

E  4 

18 

Kädensijan  kiinnitysruuvit  . 

4,  6 

19 

Olkatuen  kiinnitysruuvit  . 

4,  7 

20 

Kytkinkappale  . 

1,  12 

21 

Hylsypussin  kiinnitystapin  korvakkeet  . 

4 

22 

Aseen  kiinnitystappi  . 

1,  4 

23 

Männän  ylimmäinen  ja  alimmainen  pysäytin- 

tappi  . 

2,  4,  12 

24 

Liipaisin  (malli  I)  ja  sen  akselitappi  . 

1,  5,  12 

25 

Liipaisinjousen  hoikin  tulppa  . 

5,  12 

26 

Liipaisinjousi  . 

5 

27 

Liipaisinjousen  holkki  . 

5,  12 

28 

Männänpidättimen  jousi  . 

5,  12 

29 

Männänpidättimen  säpin  jousi . 

5,  12 

30 

Männänpidättimen  säppi  ja  sen  akselitappi 

5,  12 

31 

Männänpidätin  . 

5,  12 

32 

Männänpidättimen  vipu  ja  sen  akselitappi  •  • 

5,  12 

Osan 

N:o 


Osan  nimi 


Kuvan 

N:o 


33 

34 

35 

36 

37 

38 

39 

40 

41 

42 

43 

44 

45 

46 

47 

48 

49 

50 

51 

52 

53 

54 

55 

56 

57 

58 

59 

60 
61 
62 

63 

64 


Liipaisin  kara  . . 

Liipaisinkaran  paksunnos  . 

Männänpidättimen  puskurijousen  kara . 

Männänpidättimen  puskurijousi  . 

Männänpidättimen  puskurijousen  ohjaus- 

liolkki  . 

Männänpidättimen  puskurijousen  ohjaushol- 

kin  tulppa  sokkineen  . 

Puskurin  tulppa  . 

Puskurijousi . * . 

Puskurin  aluslevy  . 

Puskurin  pää  . 

Varmistin  (malli  I)  . 

Varmistimen  jousen  kara  . . 

Varmistinnuppi  . . . 

Varmistimen  jousen  karan  ohjauskappale  ■  • 

Varmistimen  jousi  . . . . 

Kädensijan  puulevyjen  ruuvit  . 

Kädensijan  puulevyt  . 

Takimmainen  liipaisintanko  (ase  N:o  2)  . ... 
Peräkappaleen  ja  pistoolinkahvan  kehyksen 

pultti,  nasta  ja  jousi  (ase  N:o  2)  . 

Etumainen  liipaisintanko  (ase  N:o  2)  . 

Liipaisin  malli  II,  sen  akseli  ja  sokka  (ase 

N:o  2)  . . 

Varmistin  malli  II  (ase  N:o  2)  . 

Pistoolinkahvan  kehyksen  pultti,  mutteri  ja 

sokka  (ase  N:o  2)  . . . 

Pistoolinkahva  (ase  N:o  2)  . . 

Etumainen  kädensija  (ase  N:o  2)  . . 

Käsinupin  säppi  jousineen  .  . . 

Käsinupin  ja  sen  säpin  tappi  . 

Käsinuppi  jousineen  . . 

Käsinupin  liukukappale  ■  •  . 

Käsinupin  kynsi  . 

Käsinupin  kynnen  pultti  ja  sokka  . 

Ulosheittimen  kansi  . . . 


5 

5,  12 
5,  12 
5,  12 

5 

5,  12 
5,  12 
5,  12 

5 

5,  12 

6 
6 
6 
6 
6 
6 
6 
7 

7 

7 

2,  7 
2,  7 

2,  7 
7 

7 

8 
8 

1,  8 
8 
8 
8 

1,  8 


Osan  nimi 


Osan 

N:o 


65 

66 

67 

68 

69 

70 

71 

72 

73 

74 

75 

76 

77 

78 

79 

80 
81 
82 

83 

84 

85 

86 

87 

88 

89 

90 

91 

92 

93 

94 

95 

96 

97 


Kuvan 
N  :o 


Ulosheilin  . 

Patruunarummun  takimmaisen  pitimen  vivun 

tappi  ja  sokka  . 

Patruunarummun  takimmaisen  pitimen  vipu 
Patruunarummun  takimmainen  pidin  jousi¬ 
neen  . 

Patruunarummun  takimmaisen  pitimen  jousen 

nasta  ja  sokka . 

Kaasumäntä  . 

Männän  koroke  . 

Sisempi  palautinjousi  . 

Ulompi  palautinjousi  . 

Palautin  jousien  kara  . . . 

Lukko  oikealta  katsottuna  . 

Lukko  vasemmalta  katsottuna . 

Lukko  altapäin  katsottuna  . 

Ulosheittimen  ohjauskoroke  . 

Iskuri  . 

Iskurin  jousi  . 

Syöttövipu  akselitappeineen  . 

Syöttövivun  jousi  ja  kara . 

Hylsynvedin  . 

Hylsynvetimen  jousi  . 

Iskurin  ruuvi  . . . 

Lukko  ylhäällä  oikealta  katsottuna  . 

Hylsypussin  kehys  . . . 

Hylsypussin  kiinnitystappi  . 

Hylsypussin  jousisalpa  . . 

Hylsypussi  . 

Patruunarummun  kansi  . 

Patruunain  välilevyt  . 

Patruunarummun  jousi  . 

Patruunarummun  kädensija  ja  sen  kiinnitys- 

tappi  . 

Patruunarummun  kädensijan  sokka  . 

Luotien  tukirengas  ja  sen  jousi  . 

Patruunarummun  runko  . 


8 

8 

4,  8 
8 
8 

9,  12 
9 

9,  12 

9,  12 

9 

10,  12 

10 
10 
10 
11 
11 

10,  11 
11 

10,  11 
10,  11 
10,  11 
11 
13 
13 
13 

13 

14 
14 
14 

14 

14 

14 

14 


Osan  nimi 


Luotien  kannatin  (ohjaaja)  . 

Syöttöaukon  huuli  . 

Patruunan  ohjauslevy  . 

Patruunarummun  etumainen  kiinnity snokka 
Patruunarummun  takimmainen  kiinnitysnokka 


Konekivääri,  malli  I,  N:o  2  varusteltuna 
pistoolinkah  valla. 


Kuva  A.  — -  Laatikko,  peräkappale,  kädensija,  olkatuki  ja  kiinnitystappi. 

Kuun  5.  —  Perakappale.  liipaisinlailc  ja  |>uskuri. 


Kuva  6.  —  Kädensija  ja  varmistin  (ase  N:o  1). 

Liikkuvat  osat  etuasennossa. 

»  »  taka-asennossa 

Puskuri  ja  liipaisinkoneisto. 


Kuva  13.  —  Hylsypussi 


Kuva  IA.  —  Patruunarumpu,  malli  I,  N:o  1. 


